Aurul şi dolarul ating noi maxime la Bucureşti. Cresc iar ratele la creditele în franci elveţieni.
Aurul, francul elveţian şi dolarul au atins noi maxime istorice astăzi în raport cu leul. Dolarul american a urcat la 4,4 lei de la 4,3 acum două săptămâni. Aurul, la al cincilea maxim în acest an.
Aurul şi dolarul au atins noi maxime istorice în raport cu leul. Un dolar se vinde astăzi cu 4,4 lei, în timp ce gramul de aur a ajuns la aproape 223 de lei.Preţul metalului galben atinge astfel al cincilea maxim istoric din acest an. Ultima valoare record pentru aur a fost de 221 de lei. Totodată, dolarul american a câştigat peste 2% în doar două săptămâni, de la 4,3 lei la 4,4. Deci, dacă plănuiai să cumperi aur sau dolari, mai bine mai aşteaptă.Leul are o zi proastă şi în raport cu francul elveţian. Moneda elveţiană a atins nivelul istoric din ianuarie 2015, de 4,84 lei. Deci, dacă ai credit în franci elveţieni, aşteaptă-te ca rata ta să crească. În prezent, în ţara noastră 20.000 de persoane au credite în moneda elveţiană.